Portugal, Obidos
Portugal on tuntud oma heade lainesurfi võimaluste poolest, kuid samuti leidub seal laguune ja suurepäraseid lohesurfi tingimusi. Meie laager viib meid Obidose laguuni äärde, mis on 6,9 km2 suur. Laguunis on ideaalsed tingimused algajale ning edasijõudnud sõitjale, sileda ning madala veega, ruumipuuduse eest muretsema ei pea. Samuti asub seal ideaalne lainesurfi spot, kes eelistab lainelaua ja lohega sõita. Antud koht sobib ka ilma tuuleta lainesurfiks. Majutume suures 14-kohalises majas, mis on 2 kilomeetrit laguunist ning 8 minuti jalutuskäigu kaugusel lainespotist. Obidos asub Lissabonist 1 tunni autosõidu kaugusel.
Tuul puhub keskmiselt 7-8 m/s, kuid on ka päevi tugevama tuulega. Veetemperatuur on 20 kraadi, seega tuleks kindlasti kaasa võtta kalipso. Õhutemperatuur septembris jääb 23-30 kraadi juurde ning langeb öösel 16 kraadini.
Lisaks surfamisele saab Obidosel teha ka jalgratta tuure, sõita SUPi või kajakiga, mängida golfi ning palju muud. Obidos on ise üks muinasjutulisemaid külasid kogu Portugalis. Söök on seal odav ja väga hea.
Laagrisse on oodatud kõik surfarid, kuid samuti ootame ka algajaid – Obidos on ideaalne koht, kus lohesurfiga alustada. Pakume nii koolitusi kui lohesurfi varustuse renti.
Lennupiletid tuleks igalühel ise vaadata Tallinn-Lissabon-Tallinn
Tundub äge? Kirjuta meile firstname.lastname@example.org lisainfoks ja broneerimiseks
Rohkem infot leiad meie reisimemost